[{"text_idx": "#000003", "text": "Elikadura-produktu fresko eta galkorren horniduran sortutako hondakinak murrizteko eta balorizatzeko teknologia berriak ikertu eta aplikatu nahi ditu proiektuak. Ondoan, enpresa-partzuergoaren sustatzaile teknologikoa den aldetik, izango da proiektu estrategiko horren buru. Proiektu estrategiko horri esker, Euskadi funtsezko hornitzaile teknologikoa izango da nekazaritzako elikagaien sektorearen jasangarritasun ekonomikorako eta ingurumenekorako, lehiakortasun- eta esportazio-mailak areagotuz."}, {"text_idx": "#000004", "text": "N0Wasteren bitartez, elikagaiak ekoizteko prozesu jasangarriagoak, malguagoak eta zero akatsekoak garatu nahi dira, eta, horretarako, Adimen Artifiziala eta Big Data bezalako teknologiak erabiliko dira. Erantzun beharreko erronka sektorialen artean, kalterik jasan gabe produktu freskoaren barrualdea ebaluatzeko gaitasuna nabarmentzen da, Adimen Artifizialeko algoritmo aurreratuen bitartez, Deep Learning, besteak beste. Era berean, mota horretako produktuen zirkulartasun-maila handitu nahi da, ontzi birziklatu eta birziklagarrietarako materialak erabiliz, geruza bakarreko filmak, besteak beste."}, {"text_idx": "#000005", "text": "N0Wasteren beste erronka nagusietako bat produktu freskoek kontsumitzaileen aurrean duten gardentasun-maila handitzea izango da, eta, aldi berean, hotz-katearen eta banaketaren barruan \u201cpuntu beltzak\u201d detektatzeko gaitasuna. Hori guztia trazabilitate unitarioari eta erabakiak IoT, Blockchain eta Adimen Artifizialaren bitartez hartzeari esker. Azkenik, elikadura-kateak (upciclyngere esaten zaio) baztertu ohi duen hondakinaren balorizazioa bultzatuko da, purutasun handiko biohidrogenoa eta biometanoa sortuz."}, {"text_idx": "#000007", "text": "Enpresa eta erakunde parte-hartzaileen partzuergoa"}, {"text_idx": "#000009", "text": "Ikerketa eta soluzio teknologikoen hornitzaile gisa, N0Wastek diziplina anitzeko zenbait enpresa ditu. Biogasa sortzeko soluzioen garatzaileak, ONDOAN, Lointek eta Orloga, esparru digitalean espezializatutako enpresak Izertis, SEGULA Technologies eta Tecnipesa, material berrien garapenean ari den Plastigaur enpresatik igaroz."}, {"text_idx": "#000010", "text": "Udapak, Eusko Labeleko patata lantzen eta prozesatzen duen enpresak, eta EROSKIk, elikagaien banaketan liderra eta euskal elikagaien sektoreko bultzatzaileak, ingurune interesgarrietan ikerketak eta erakustaldiak bultzatuko dituzte, ekoizpen prozesuetatik dendaraino."}, {"text_idx": "#000011", "text": "Era berean, Barrenetxe barazki-ekoizleak eta Harakai \u2013 Urkaiko abeltzaintza-kooperatibak enpresa laguntzaile gisa parte hartuko dute. Biometanoa sortzeko hondakinak hornitzeaz eta trazabilitateari eta ontziei buruzko ikerketak balioztatzeaz arduratuko dira."}, {"text_idx": "#000012", "text": "Zientzia eta Teknologiaren Euskal Saretik, N0Wastek Tecnalia du laguntzaile garapen digitalerako, material berrietarako eta biometanoa lortzeko, eta CEIT biogasa sortzeko. BASQUE FOOD CLUSTERek, euskal elikagaien sektoreko erreferentziazko bitartekaritza-eragilea den aldetik, emaitzak zabaltzen eta sektorera eta kontsumitzaileengana transferitzen lagunduko du."}, {"text_idx": "#000014", "text": "Kalkuluen arabera, nekazaritzako elikagaien sektoreko hondakinak berotegi-efektuko gasen isurketa globalen % 8aren erantzuleak dira, eta horiek murriztea gaur egun dagoen erronkarik handienetakoa da. FAOren datuen arabera, elikagaien ekoizpenaren heren bat galdu egiten da merkatura iritsi aurretik, eta NBEk ezarritako Garapen Jasangarrirako 17 helburuetatik 6k zuzeneko lotura dute arazo horrekin."}, {"text_idx": "#000020", "text": "Ciclogreen aplikazioaren bidez, erronka berria dago martxan Fagor Taldeak mugikortasun iraunkorra bultzatu guran sorturiko Fagor Mugi ekimenean."}, {"text_idx": "#000021", "text": "Ikerlanek ikerketa-artikulu onenaren saria jaso du bateragarritasun elektromagnetikoari buruzko munduko konferentzia handienean"}, {"text_idx": "#000024", "text": "1. Industriari aplikaturiko adimen artifizialeko praktika egokiak\n2. MONDRAGON Healthek osasunaren merkatuan duen presentzia indartu du\n3. Mundukideren Lasterketa Solidarioa urriaren 22an ospatuko da"}]